Kay-Anlog

Ang Kay-Anlog ay isang barangay sa Lungsod ng Calamba, Laguna, Pilipinas. Ito ay nasa bandang kanluran ng nasabing lungsod.

 Heograpiya 
Ang barangay Kay-Anlog ay matatagpuan sa bahaging kanluran ng Calamba. Ito ay binibilang nila sa kung tawagin nila ay "bulubundukin na barangay" dahil sa kanyang mataas lokasyon. Ang Kay-anlog ay napalilibutan ng mga barangay ng Ulango at Laurel sa timog, Bubuyan at Burol sa Kanluran, Punta sa Hilaga at, Makiling at Tulo sa Silangan na hinihiwalay ng Ilog San Juan. Ang mga nabanggit na mga barangay ay pawang nasa Calamba maliban sa Laurel na sakop na ng Lungsod ng Tanauan, Batangas.

Mga purok 
Ang Kay-Anlog ay nahahati sa apat na mga purok. Ito ay ang; Kanluran (Purok Uno), Gitna (Purok Dos), Silangan (Purok Tres) at Pasong Diablo (Purok Kwatro).

 Pinagmulan ng pangalan 

Ang pangalan ng barangay ay sinasabing nagmula nagmula sa isang tao na may palayaw na Anlog (walang nakakaalam ng tunay niyang pangalan). Ayon sa kuwento, si Anlog daw ang naging tagapangalaga ng Buwisan (ang tawag pa noon sa Kay-Anlog pati na rin sa mga karatignitong mga barangay kagaya ng Bubuyan at Burol noong ang mga ito hindi pa opisyal na mga barangay). Sinasabing ang buong Buwisan ay pinagmamay-arian ng mga mayayaman na binubuwisan pa noon kaya Buwisan ang tawag noon na kung saan nga, si Anlog ang naging tagapangalaga. Ayon sa kuwento, si Anlog ay nagmula sa karatig na barangay ng Ulango (sa Tanauan, Batangas)

Talasantauhan

Nakalista sa lahatambilang ng taong 1903 na ang ngalan ng lugar ay "Buisan". Nang sumunod na lahatambilang taong 1918, ang lugar ay inilista bilang "Quianlog" habang taong 1948 bumalik ito sa dating ngalan na "Buwisan". Nang mga sumunod na lahatambilang, nakalista na ang lugay bilang "Kay-Anlog".

Bago ang taong 2010, isa ang Kay-Anlog sa mga barangay ng Calamba na may pinakakaunting santauhan dahil na rin sa pagiging malayo ng lugar sa pinakabayan o poblasyon. Ngunit dahil na rin sa mga proyektong pabahay ng pamahalaan sa lugar, lumaki ang santauhan sa lugar hanggang sa maging isa na sa pinakamalaki sa buong Calamba.

Mga sanggunian

Kategorya:Barangay
Kategorya:Calamba, Laguna